ຂ່າວສານ
ຊຸກຍູ້ການພົວພັນມິດຕະພາບທີ່ເປັນມູນເຊື້ອລະຫວ່າງຫວຽດນາມ - ກໍາປູເຈຍ ໃຫ້ດີກວ່າອີກ
ຢູ່ນອກກອງປະຊຸມປະຈໍາປີ ເວທີປາໄສ ລັດຖະສະພາ ອາຊີ -ປາຊີຟິກ ຄັ້ງທີ 27 (APPF 27), ວັນທີ 15 ມັງກອນ, ທ່ານນາງປະທານສະພາແຫ່ງຊາດຫວຽດນາມ ຫງວຽນທິກິມເງິນ ໄດ້ເຂົ້າຢ້ຽມຂໍ່ານັບທ່ານນາຍົກລັດຖະມົນຕີ ລາຊະອານາຈັກ ກໍາປູເຈຍ Samdech Hun Sen.
ທ່ານນາງປະທານສະພາແຫ່ງຊາດຫວຽດນາມ ຫງວຽນທິກິມເງິນ ແລະ ທ່ານນາຍົກລັດຖະມົນຕີ
ລາຊະອານາຈັກ ກໍາປູເຈຍ Samdech Hun Sen (ພາບ:TTXVN)
ທ່ານນາງປະທານສະພາແຫ່ງຊາດຫວຽດນາມ ຫງວຽນທິກິມເງິນ ເຊື່ອໝັ້ນວ່າ ພາຍໃຕ້ການປົກຄອງອັນສະຫຼາດສ່ອງໃສຂອງ ພະບາດສົມເດັດ ພະບໍຣົມມະນຽດ ໂນໂຣດົມ ສີຫາໂມສີ ແລະການຊີ້ນໍາ, ນໍາພາຂອງສະພາສູງ, ສະພາແຫ່ງຊາດ ແລະ ລັດຖະບານ ປະເທດ ກໍາປູເຈຍ ຈະສືບຕໍ່ຮັກສາທ່າພັດທະນາ ແລະ ຄວາມສະຖຽນລະພາບ, ປະຊາຊົນກໍາປູເຈຍ ຈະສືບຕໍ່ບັນລຸໄດ້ບັນດາຜົນງານອັນໃຫຍ່ຫຼວງຫຼາຍກວ່າອີກໃນພາລະກິດແຫ່ງການສ້າງສາປະເທດຊາດພັດທະນາຢ່າງຈະເລີນຮຸ່ງເຮືອງ ແລະ ມີຖານະບົດບາດນັບມື້ນັບສູງຂຶ້ນຢູ່ພາກພື້ນ ແລະ ໃນໂລກ.ສ່ວນທ່ານນາຍົກລັດຖະມົນຕີ ກໍາປູເຈຍ Samdech Hun Sen ຢັ້ງຢືນວ່າ ກໍາປູເຈຍ ມີການພັດທະນາຄືທຸກວັນນີ້ ແມ່ນບໍ່ອາດຂາດການຮ່ວມແຮງຮ່ວມໃຈ ແລະ ການໜູນຊ່ວຍຂອງຫວຽດນາມ. ໄລຍະຈະມາເຖິງ, ທ່ານ Samdech Hun Sen ຖືວ່າສອງປະເທດ ຄວນສືບຕໍ່ເພີ່ມທະວີການການຮ່ວມມືເພື່ອຊຸກຍູ້ການພົວພັນມິດຕະພາບທີ່ເປັນມູນເຊື້ອ ລະຫວ່າງຫວຽດນາມ - ກໍາປູເຈຍ ໃຫ້ນັບມື້ນັບພັດທະນາດີກວ່າອີກ. ທ່ານໃຫ້ຮູ້ວ່າ ເນື່ອງໃນໂອກາດນີ້, ທ່ານຈະເປັນປະທານພິທີສະເໜີຕົວ ສະພາວັດທະນະທໍາ ອາຊີ (ACC) ຢ່າງເປັນທາງການ ໂດຍທ່ານເປັນປະທານສ້າງຕັ້ງຂຶ້ນ.
(ແຫຼ່ງຄັດຈາກ VOV)